Isenzo esibi—E Tarkastad, ngapaya ko Komani, umfazi otile obezele amawele—i nkwenkwe ne ntombi ute ngenxa yokusuka ashiywe yindoda, iye kufuna umsebenzi wati ekohliwe lelokwenza waselesuka embulala oyinkwenkwe, kuba esiti ngoyena ungenamsebenzi, wayigcina yona intombi.

U Langalibalele—U Hon. Evelyn Ashley, isandla so Mpatiswa Koloni wo Mntan’Omhle, ute ngo November 21, e Parlamente ya Pesheya, i Rulumente ib'alele ku Sir Henry Bulwer, i Ruluneli yase Natal, ukuba aqondisise ukuba kungako ngxakona ekugodusweni kuka Langalibalele.

Indaba zovuyo.—U Botoman obe fudula elipakati elikulu lika Rili siva ukuba ugqobokile. Isandla esebenze ngaso i Nkosi lo msebenzi ngu Rev. C. Panda, esiva ukuba uhamba kulo mhlaba esenza umsebenzi omkulu kunene. Yinto epaulekileyo ngala maxesha ukuba iramente zizama imvuselelo.

I“Jeputa” ye South Africa.—Sisitsha ngamalanga nje tina kweli wenjenje umhlobo ose Tsitsikama ukusi balela :—“ Yimvula enayo kakulu kulo mandla wase Humansdorp Yindyebo kunene. Bayahlakula. Baya vuna ozi ngqolowa, nozi habile, nozi rasi. Liluhlaza ilizwe; kuhle apa umangaliso.” Ngaba wena! sitsho tina.

INCWADI ZABA BALELI

*[Asilitabateli pezu kwamagxa etu ityala elingabangwa zinteto zaba baleli.—EDITORS]*

U-Mcokeli ucela uxolo kubabalelani bake abaninzi, kuba engenandawo kwelanamhla yokungenisa inteto zabo. Au, kambe, mapakati lemvaba sita kuyo yedelekileyo. Le nkomo imnyama, yahluke kule imhlope ngoba sisaqaka. Sonipa i “Kresmesi” kwesizayo.

Mcokeli:—*Isigidimi* sefileyo inyanga site kwase ntloko sahlala pezu kwe nxoxo yentlanganiso eyilwayo e Bayi ngama dodana antsundu Kuhle kwakubonakala ukuba abantu baya zipapamela izinto zoku singisela pambili, namhla le yeye sitatu, ukuba asiyiyo eye sine uyibika esi *Gidimini.* Akunge pikiswe ndim Mcokeli kwelako olitshoyo ukuti intlanganiso zenxoxo zilungile, kuba uteta inyaniso eyinene, utsho wazekelisa ngezikoyo kuma gwangqa, ezinjenge zama fama, nezama Bulu. Ngati noko kuko indawo eyilahleko, le yokusuka kuyilwe intlanganiso ezahluka-hlukeneyo siti kwase ntloko, kwaye noku kwahluka ikokwe gama lodwa, kuba ndaku posa amehlo, le ivele kule nyanga ifileyo intlanganiso, ngati ixunele kwa lento izanyelwa leli nyange lentlanganiso ebeku sakutiwa yeyo Titshala. Lilishwa leli gama lobu Titshala na elilibangela ukuba kunxwenywe kule indala? Yiyipina yona lento ingefikelelwa yeyo Titshala enoku fikelelwa yile kutiwa ‘Yeyomanyano lwaba ntsundu base S. Africa? ’—Ndaku hlisa amehlo ndikangela izinto eziza kuzanyelwa yeyomanyano; ndifika ikwa zezi zisukelwa yeyo Titshala, ngapandle kwezinto ezimbini. Leya izalamanisa nento apa kutiwa yi ‘Afrikander Bond; ’ ize itete nange sishicilelo. Xa nditshoyo mandinqumle kufupi, nditi ndimangele Ndimangalele ukuqiwu-qiwukwana—yeyona mbumba na le? U Stokwe no Siqungati batyalwa ngumzana ondlwana mbini, besilwa lutshaba lunye pofu, abahlangananga ngezimvo kanti siqalo sokoyiswa kwabo—ukutsho ke nditi uluhlu luqawulelwa nina kubini? Lunani ukuba luncitshiswe lungeko kakade? Inani lamakowetu anendawana zencubeko alindaweni, alikabi lilo elinga hlulwa amaqela ngamaqela. Ibalekwa nganina le intlanganiso yo Titshala ngaba ntsundu abacubekileyo? Nakulumkela madodana akowetu ukupata niyeka; asinto inafa leyo. Kumagama akoyo kuleyo ‘Yomanyano,’ kuko batile babe ngati ngamalungu ale yo Titshala, bavela ngakanye, abanye bavela nge tembiso. Amasebe ayo le yo Titshala ebefuneka kakadeni. Yini lingabi lisebe layo eli livelayo?

Lama bunga endikolwayo ukuba ngawo avuselele ukuba kubeko enye eyilwayo intlanganiso yaba ntsundu, makabe ayasivusa. Nandawo zikoyo lengxoxo inge mali epuma kwa Rulumente inceda izikolo zaba ntsundu. Lendawo itunukayo yayame emfundweni. Kulungile ke, yeyona nto ibise ntloko kwebezi zanyelwa ukutshayelelwa yeyo Titsha­la. Telelani kuyo ke mzi wakowetu lentlanganiso yo Titshala nivuse

nabaleleyo abangayi boniyo ingozi esikuyo yoku lahlekana noncedo ebesilu fumana. Isikalo esikoyo sesokuba ‘Asinto intle ukutabata isonka sabantwana.’ Umzi ontsundu mauqale kwangoku ukulinga ukuzimela ngeyawo imilenze.

Ekugqibeleni nali, masihlangane, sivelane, angati elowo akangele kwesake isituba kube kupela, apele pambi kozwane lwake ukukangela. Kanipulapule isiteti sakwa Benjamin—‘Twalelanani ubunzima; ize ngoku njalo niwuzalise umteto ka Kristu.’ Ndingowako,

Mrarabe Mgcina.

Ebatenjini, Nov. 13, 1882.

P.S.—Mhlaumbi bekungaba yinto elungileyo ukuba u Mongameli we ntlanganiso ‘ Yomanyano &c.’ atunyelwe imiteto yale yo Titshala njengokuba ishicilelwe nje, ze ayibeke pambi kwelo qela alongameleyo, bakangele ke behlanganisene njalo, ukuba abangebi ‘ Yimbumba ’ enye na.

UKUHLANJWA KWE “TRANSKEI.”

Mhleli wesi *Gidimi Sama-Xosa,* kaundifakele lamazwana epepeni lako lendaba, ndibone esi *Gidimini* ezi “Mpawaneni” amazwi ati: Amalinga amakulu aza kwenziwa ngoku pesheya kwe Nciba, ukukupa yonke into engum Xosa pakati ko Mbashe ne Nciba, atsho ati, Iqinga lelokumana kusiziwa kukilwa um Xosa ku Captain Blyth, omtiye ngentiyo erara um Xosa, aleke ngokuti li Dutywa umandla afuna ama Mfengu ubehle watshayelwa. Masenditi kwase ntloko lonto ayinjalo madoda, lomntu ubale lento makabe akangelityili igama lake. Ndibe kucinga ndafumana umntu lo egxeka ubu Mfengu, kunye nomongameli lo ungu Captain Blyth okade iminyaka le eluzamela ukuba lusinge pambili uhlanga oluntsundu. Mna into endiyi bonayo koku kub'ala kwalo mntu, kuba Ngesi, Mxosa, Mfengu ntonina, kuzaliseka amazwi akwi spel sabantwana ati, uti umntu ukuba liqitala, ahlale emanesiti hai ilishwa lam, kanti wenziwa bubuqitala bake. Nditi ke lendoda ib'ale lamazwi ibona u Captain Blyth ehambisela pambili ibe yona ingenako ukuxelisa yena ke iyammonela.

Ndikwe njenjenje oku kuteta ndenziwa kukuba bendingoyi Sergeant Major kweli kulu beli gcine umda wokuhlangana kwe Dutywa ne Willowvale no Mbashe, ibi ngama Mfengu ke amadodana lawo, enoku bonakalisa ubumpi ukuba anabo, ngokukodwa kwaba bafo bakwa Xosa kuba base nobudenge obukulu nange ncwadi zokuhamba, nangoku gcina inkomo zawo zinga gqiti imida. Andizange ndibone mizamo yama Mfengu lawo elangazelela ukubub'isa olu hlanga lusesemdeni walo. Nenkulu le yemantyi eyicakulela pezulu nje lomb'ali wale nteto ukuba ibinotiyo olurara inkosi le kolu hlanga, ngeyi sebenzise ngati, kuba side sacitakala nje ngo September andizanga ndive esenza mteto wokutiya olo hlanga. Into yona ekoyo ungamfumana u Captain Blyth eqondisisa ngonyameko loku lungiselela into efunwa ngum Xosa nje ngomntu wonke. O Maki, o Lindinxowa, o Manyi, o Ngcweleshe, o Nzwana ka Gxaba—into ezinkulu ke ezo zakwa Xosa ezaziwayo, bahamba apa ku Blyth lo agoduke obezile anele kwinto abeyifuna. Nangoku ubani angafanelana ehambele kule ndawo ka Captain Blyth, angemka eqondile ukuba lendoda, ayingeyamkeli nentlebendwane, lomntu uteta olu b'ici kunga vuyeleleka evele emhlotsheni, angazameli ukulifihla negama lake, mna ndikukanyezayo mntu ndini koku kub'ala kwako, igama nalo ngokuzeleyo,

Theodore Mensi Ndwandwa.

[Mr. Ndwandwa owetu umtandazo ngowokuba ngamana abe onke ama Mfengu amxelo mnye nawe— Editor *Sigidimi.]*

UKUHLANJELWA KWE “*sigidimi.”*

Emgwali October 19. 1882. Mhleli.

Kawundifakele lamazwana kwelopepa lamanene. Kufuti ndibona ingxoxo ezide zitabate ilungelo yezinye, ngokupinda pindwa. Lenda­wo ndiyibekisa kuba balelani kuba ibonakala ukuba ibangwa kukuti akubala obalileyo ngendawo afuna ukuyisondeza enkangelweni, asuke ati opendulayo, ange ubonisa ukukwazi kwake ukunyelisa. Ngokunjalo akondloze u akunani umnini ndaba.

Ngendawo ka M. P., ebange ukuba elipepa libe lisa singete ingxoxo yalamatye, ngati nge kungabanga njalo, ete amawetu ayigqila lendawo pambi koku qanana ngezihlabo; kuba nokuba kungayipina indlela umbali makayifumane ilungelo yake ngencubeko. Kusemhlotsheni ingxoxo zoluhlobo azincedi bani, waye engancedwa nobalileyo ukuba inganguye oposisayo. Makowetu ukutsho nditi, elipepa malingabi mcimbi waku ziqongqota, nokuzazisa ukuba ndingu Sibaniweshe Sibanizashe wasekutini, ukuze libe nesidima.

Enye indawo nantsi, kubonakala kuko isivivane esigama lingu Ntengo, abati abatile bangadluli bengaposanga litye. Akubonakali nto iyakunqwamba lendawo. Lamla mnini gama, ndilusizi kuba ndingazi ukuba u Mr. Ntengo uke asifundena *Isigidimi.* Ntengo upina?

R. N. P. Gongwana.